Document ID: 31990R3483

KOMISSION ASETUS (ETY) N:o 3483/90,
annettu 30 päivänä marraskuuta 1990,
oliiviöljyalan liittymistasausmaksujärjestelmän soveltamista koskevista siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon oliiviöljyalan liittymistasausmaksujärjestelmän yleisistä säännöistä 25 päivänä helmikuuta 1986 annetun neuvoston asetuksen (ETY) N:o 473/86(1) ja erityisesti sen 7 artiklan 1 kohdan a alakohdan,
sekä katsoo, että
asetuksen (ETY) N:o 473/86 2 artiklan 2 kohdan mukaisesti liittymistasausmaksua korjataan yhteisöön sellaisena kuin se oli 31 päivänä joulukuuta 1985 sovellettavan kulutustuen ja uudessa jäsenvaltiossa sovellettavan kulutustuen välisellä erotuksella,
kulutustuen voimaantulo Espanjassa ja Portugalissa muuttaa huomattavasti liittymistasausmaksujen laskemista; tästä syystä yrityksiin, jotka eivät ole saaneet kulutustukea, sovellettaisiin viennin yhteydessä negatiivista liittymistasausmaksua; tämän seurauksena on olemassa kilpailun vääristymisen vaara,
tällaisten vääristymien estämiseksi olisi säädettävä, että oliiviöljy, jolla olisi ollut oikeus kulutustukeen, mutta joka ei saanut sitä siksi, että se oli pakattu ilman tunnistusnumeroa, voisi tietyn ajanjakson ajan saada liittymistasausmaksuja, jotka olisivat olleet voimassa ennen päivää, jona kulutustuki tuli voimaan Espanjassa ja Portugalissa, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Kulutustuen voimaantuloa Espanjassa ja Portugalissa seuraavan kahden kuukauden aikana kolmansiin maihin tai kymmenen jäsenen yhteisöön suuntautuvassa Espanjan ja Portugalin viennissä sovellettavat liittymistasausmaksut CN-koodeihin 1509 10 90, 1509 90 00 ja 1510 00 90 kuuluvan sellaisen oliiviöljyn osalta, jonka pakkaus täyttää kulutustuen myöntämiselle säädetyt edellytykset, mutta josta esitetään todiste, että kyseistä kulutustukea ei ole peritty, vahvistetaan liitteessä.
2 Edellä 1 kohdassa tarkoitettu todiste koostuu rajanylityspaikan tullitoimipaikan ilmoituksesta, joka koskee neuvoston asetuksen (ETY) N:o 3089/78(2) 2 artiklan 2 kohdassa tarkoitetun tunnistusnumeron puuttumista oliiviöljyä sisältävistä tuotetta lähinnä olevista pakkauksista.
2 artikla
1 Kyseiset jäsenvaltiot toteutettavat tämän asetuksen soveltamiseksi tarvittavat toimenpiteet erityisesti tarkastusten osalta.
2 Jos tarkastuksissa käy ilmi, että on esitetty virheellisiä todisteita tahallaan tai laiminlyönnin seurauksena, toimijan on palautettava väärin perustein saatu määrä, johon on lisätty korko, jonka laskuperusteena käytetään sen kuukauden aikana, jona tuki on maksettu hakijalle, sovellettavaa pankkienvälistä korkoa, johon on lisätty kaksi pistettä, sekä tuen maksamisen ja sen palauttamisen välistä aikaa. Toimija jätetään lisäksi kulutustuen ulkopuolelle 12 kuukauden ajaksi.
3 Edellä 2 kohdassa tarkoitetut maksut on maksettava maksajina toimiville toimielimille, jotka vähentävät ne Euroopan maatalouden ohjaus- ja tukirahaston (EMOTR) tukiosaston rahoittamista menoista.
3 artikla
Tämä asetus tulee voimaan 1 päivänä joulukuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1990.

Labels: 3
18
17
6